**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS ADMINISTRACIJOS DIREKTORIAUS PAVADUOTOJO SKYRIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projektu į pareigas skiriamas Klaipėdos miesto savivaldybės administracijos direktoriaus pavaduotojas ir skiriama priemoka už darbo krūvį viršijančią veiklą.

**2. Projekto rengimo priežastys ir kuo remiantis parengtas sprendimo projektas.**

Savivaldybės tarybos sprendimo projektas parengtas atsižvelgiant į Aleksandro Michailovo, Klaipėdos miesto savivaldybės administracijos direktoriaus pavaduotojo, 2017 m. gruodžio 12 d. prašymą dėl atleidimo iš užimamų pareigų nuo 2018 m. sausio 2 d. Atsilaisvinus Savivaldybės administracijos direktoriaus pavaduotojo pareigybei ir siekiant tinkamai organizuoti Klaipėdos miesto savivaldybės administracijos darbą, į pareigas nuo 2018 m. sausio 29 d. skiriamas Savivaldybės administracijos direktoriaus pavaduotojas.

Vietos savivaldos įstatymo 29 straipsnio 3 dalyje nustatyta, kad Savivaldybės administracijos direktoriaus pavaduotojas į pareigas skiriamas Savivaldybės administracijos direktoriaus siūlymu mero teikimu savivaldybės tarybos sprendimu politinio (asmeninio) pasitikėjimo pagrindu.

Valstybės tarnybos įstatymo 26 straipsnio 1 dalies 1 punktu reglamentuota, kad valstybės tarnautojams gali būti mokama priemoka už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės.

**3. Kokių rezultatų laukiama.**

Į pareigas bus paskirtas Savivaldybės administracijos direktoriaus pavaduotojas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Klaipėdos miesto savivaldybės administracijos direktoriaus pavaduotojo A lygio 17 kategorijos pareiginė alga yra 1285,25 Eur (neatskaičius mokesčių).

**6. Lėšų poreikis sprendimo įgyvendinimui.**

Administracijos direktoriaus pavaduotojo vieno mėnesio pareiginė alga yra 1285,25 Eur, 40 procentų priemoka vienam mėnesiui sudarytų 514,10 Eur. Darbo užmokestis su priemoka vienam mėnesiui būtų 1799,35 Eur (su Sodros mokesčiais 2347,79 Eur), darbo užmokestis su priemoka vieneriems metams būtų 21592,20 Eur (su Sodros mokesčiais 28173,50 Eur.)

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – priėmus Savivaldybės administracijos direktoriaus pavaduotoją bus sudarytos tinkamos sąlygos Klaipėdos miesto savivaldybės administracijai efektyviau organizuoti savo darbą. Neigiamos pasekmės – nenustatyta.

PRIDEDAMA:

1. Teisės aktų išrašai, 1 lapas.
2. 2017 m. gruodžio 20 d. įsakymo Nr. AD1-3116 ,,Dėl siūlymo teikimo“ kopija, 1 lapas.
3. 2017 m. gruodžio 20 d. potvarkio Nr. M-66 ,,Dėl Klaipėdos miesto savivaldybės administracijos direktoriaus pavaduotojo kandidatūros teikimo“ kopija, 1 lapas.
4. Slapto balsavimo biuletenio pavyzdys, 1 lapas.
5. Slapto balsavimo rezultatų skiriant Klaipėdos miesto savivaldybės administracijos direktoriaus pavaduotoją protokolo pavyzdys, 1 lapas.

Personalo skyriaus vedėja Inga Gelžinytė–Litinskienė